Source: http://www.euroavocatura.ro/stiri/7973/CSM_a_solicitat_ANI_sa_se_pronunte_asupra_compatibilitatii_intre_functia_de_membru_CSM_si_calitatea_de_rector
Timestamp: 2019-08-22 20:25:31+00:00

Document:
Prima pagină » Ştiri juridice » CSM a solicitat ANI sa se pronunte asupra compatibilitatii intre functia de membru CSM si calitatea de rector
Publicat: 26 Jul 2011 1050 citiri Sursa: EuroAvocatura.ro
Presedintele Consiliului Superior al Magistraturii a solicitat Agentiei Nationale de Integritate sa se pronunte asupra compatibilitatii functiei de membru al Consiliului Superior al Magistraturii, din partea societatii civile, cu calitatea de rector al Universitatii Crestine „Dimitrie Cantemir” detinute de doamna Corina Dumitrescu
Integritatea tuturor celor care ocupa demnitati si functii publice are la baza un set de principii riguroase si temeinice care, pe de-o parte, au fost preluate ca atare in legislatia romaneasca si, pe de alta parte, ele trebuie sa-si gaseasca aplicare in practica exercitarii acestor demnitati si functii publice pentru a da consistenta onestitatii, corectitudinii si bunei credinte in activitatea autoritatilor si institutiilor publice.
Pentru Consiliul Superior al Magistraturii, integritatea celor ce compun aceasta autoritate publica este un fapt asumat inca de la preluarea noului mandat la inceputul anului 2011.
CSM, prin fiecare membru component al sau, are datoria legala si morala de a respecta acest set de principii, care fundamenteaza integritatea in exercitarea demnitatii publice, inclusiv din perspectiva posibilelor incompatibilitati in care s-ar putea afla membrii sai.
Doamna Corina Dumitrescu, membru CSM, a solicitat Plenului CSM sa se pronunte cu privire la starea de compatibilitate a exercitarii demnitatii publice de membru al CSM din partea societatii civile cu calitatea domniei sale de rector al Universitatii Crestine ``Dimitrie Cantemir``. Reglementarile legale cu privire la acest tip de incompatibilitate confera Agentiei Nationale de Integritate competenta de a clarifica transant situatia de presupusa stare de incompatibilitate in care s-ar afla doamna Corina Dumitrescu, sens in care Plenul CSM s-a pronuntat prin Hotararea nr. 447 bis din 12. 07.2011.
Pentru a respecta principiile ce stau la baza exercitarii integre a demnitatii publice si functiei publice pe care doamna Corina Dumitrescu le indeplineste cumulat, la data de 25.07.2011, Presedintele CSM, judecator Horatius Dumbrava a solicitat Agentiei Nationale de Integritate [descarca] luarea masurilor legale ce se impun in aceasta situatie.
Clarificarea fara echivoc, de catre institutia abilitata, a acestei situatii va elimina orice posibila controversa pe aceasta tema, urmand ca solutia ce se va pronunta de catre ANI sa fie pusa in executare de catre Senatul Romaniei, autoritatea care a numit-o pe doamna Corina Dumitrescu in calitate de membru al CSM din partea societatii civile, iar Consiliul Superior al Magistraturii va lua act de hotararea Senatului Romaniei.
Citeşte mai multe despre: CSM Agentia Nationala de Integritate Rector
Comentează: CSM a solicitat ANI sa se pronunte asupra compatibilitatii intre functia de membru CSM si calitatea de rector
13 Jun 2019 | 294
06 Jun 2019 | 248
29 Apr 2017 | 541

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM